Cabusao

An Cabusao sarong ikalimang klaseng banwaan sa probinsya kan Camarines Sur, Filipinas. An designadong zip code kaini iyo . Susog sa sensus kan , igwa ining  katawong nag-eerok digdi sa  kaharongan. Igwa ining sukol na  kilometro kwadrado.

Napapalibotan an banwaan kan San Miguel Bay sa norte, Bicol River sa subangan, banwaan kan Libmanan sa sur asin Sipocot sa sulnopan.

Inaapod na mga Cabusaoeño an mga nakaestar igdi.

Mga barangay
Nababanga an Cabusao sa 9 barangay.

 Barcelonita
 Biong
 Camagong
 Castillo
 New Poblacion 
 Pandan
 San Pedro
 Santa Cruz
 Santa Lutgarda

Pagtubod
Kompuesto nin duwang Katolikong parokya an banwaan, an Parokya nin San Bernardino de Siena (Poblacion) asin an Parokya nin San Pascual Baylon (barangay Barcelonita). Nagkakaigwa nin fiesta an lambang barangay tangarig tàwan nin onra an saindang patron. Sa kaogmahan na ini, pigsasamnohan an lugar orog na idtong aagihan kan prusisyon. 

An parokya sa sentrong banwaan iyo sa pangataman nin San Bernardino de Siena (1914) asin sa Barangay Barcelonita sa pangataman kan patron santo na si San Pascual Baylon.  

An iba pang relihiyon iyo an Iglesia ni Cristo, Ang Dating Daan, asin saradit na bilang nin Protestante. 

An Katolikong Simbahan padagos na naghihingowa nin pagbabago sa komunidad.  An mga pamilyang magkataraid pinaggrupo-grupo, inaapod cluster, na may kamawotan na magin saradit na kristiyanong komunidad o SKK.  Pinunan ini kan panahon na an kura paroko iyo si Reverendo Padre Michael dela Rosa (2000-2005) asin pinakarhay asin pinagmarhay pa ni Reverendo Padre Apolinar R. Napoles Jr. (2005-2008).  Aktibo an simbahan sa pagtabang sa mga dukha lalo na sa panahon nin mga kalamidad arog kan bagyo asin baha sa paagi kan tolos na pagkoordinar na magkaigwa tolos nin "relief and rehabilitation".  Kan taon 2007, nakapatugdok ini nin housing project para sa mga biktima kan bagyong Reming (Noviembre 30, 2006).  Naimukna an Dusayan Village (sa tabang kan NASSA, National Secretariat for Social Action, CARITAS INTERNATIONAL, LGU of Cabusao asin PLDFI) asin naitugdok an 88 na mga duplex na kun saen igwa nin 160 pamilya na na nag-eerok.  Nakapatugdok man nin GK (Gawad kalinga) San Rafael Village (84 pamilya an  nageerok) sa pagtarabangan kan CFC couples for Christ, LGU, asin PLDFI (Prelature of Libmanan Development Foundation Incorporated) asin iba pang mga generosong invidual asin mga grupo.
Mga bantog na produkto

 Dinailan 
An Cabusao bantog kan saiyang produktong inaapod na dini'lan. Ini mga dinukdok saka inasinan na balaw asin ginibong pasta. Kun tinitinda, pinoporma ining matilabang bilogon, pormang plato o rektanggulo. Sa pagkakan, pampadugang namit ini sa anoman na giso, o dotdotan.

 Demograpiko 

 Kataytayan nin mga ladawan 

 Toltolan 

 Mga panluwas na takod 
 PhilAtlas.com
 Philippine Standard Geographic Code
 Local Governance Performance Management System
Diosesis kan Libmanan

Kategorya:Mga banwaan kan Camarines Sur